

**ΠΡΟΓΡΑΜΜΑ ERASMUS+**

**Κινητικότητα προσωπικού για επιμόρφωση**

**ΟΔΗΓΙΕΣ/ΔΙΑΔΙΚΑΣΙΑ ΓΙΑ ΤΗ ΣΥΜΜΕΤΟΧΗ ΣΤΟ ΠΡΟΓΡΑΜΜΑ**

Οι κινητικότητες επιμόρφωσης θα πραγματοποιηθούν σε Πανεπιστήμια που διαθέτουν χάρτη Erasmus+ και σε επιλέξιμες Δημόσιες ή Ιδιωτικές επιχειρήσεις που δραστηριοποιούνται στην αγορά εργασίας σε τομείς της εκπαίδευσης και της επιμόρφωσης

Οι επιλέξιμες χώρες του Προγράμματος Erasmus+ είναι:

Αυστρία, Βέλγιο, Βουλγαρία, Γαλλία, Γερμανία, Δανία, Εσθονία, Ηνωμένο Βασίλειο, Ιρλανδία, Ισλανδία, Ισπανία, Ιταλία, Ελβετία, Κροατία, Κύπρος, Λετονία, Λιθουανία, Λιχτενστάιν, Λουξεμβούργο, Μάλτα, Νορβηγία, Ολλανδία, Ουγγαρία, Πολωνία, Πορτογαλία, Ρουμανία, Σερβία, Σλοβακία, Σλοβενία, Σουηδία, Τουρκία, Τσεχία, Φινλανδία, Βόρεια Μακεδονία (FYROM).

Ο πίνακας των συνεργαζόμενων Πανεπιστημίων με το ΕΜΠ είναι αναρτημένος στην ιστοσελίδα του Γραφείου Ευρωπαϊκών Εκπαιδευτικών Προγραμμάτων ([http://erasmus.ntua.gr](http://erasmus.ntua.gr/)). Αυτός ο πίνακας δεν είναι δεσμευτικός δεδομένου ότι η κινητικότητα επιμόρφωσης μπορεί να λάβει χώρα και σε Πανεπιστήμια με τα οποία δεν έχουν συναφθεί διμερείς συμφωνίες με το ΕΜΠ, τα οποία όμως πρέπει να είναι κάτοχοι του Ευρωπαϊκού Χάρτη για την Ανώτατη Εκπαίδευση.

Το πρόγραμμα επιμόρφωσης ERASMUS+ του μετακινούμενου προσωπικού πρέπει να προάγει την επαγγελματική του εξέλιξη. Διαμορφώνεται μετά από προσωπική επικοινωνία και σχετική συμφωνία με το Ίδρυμα Υποδοχής, σε συνάρτηση με τη συμμετοχή του στις εργασιακές δραστηριότητες που θα λάβουν χώρα την περίοδο της κινητικότητάς του. Στην περίπτωση συμμετοχής του προσωπικού σε οργανωμένη εβδομάδα επιμόρφωσης (Staff Training Week) ως πρόγραμμα επιμόρφωσης καταγράφεται το πρόγραμμα κατάρτισης της εν λόγω εβδομάδας.

Οι ενδιαφερόμενοι για την κινητικότητα επιμόρφωσης διερευνούν οι ίδιοι τους όρους της μετακίνησής τους (επικοινωνία με το Ίδρυμα του εξωτερικού, χρονικό διάστημα επιμόρφωσης, σχέδιο εργασίας, διαμονή, μετάβαση και επιστροφή κλπ.).

Οι **μετακινούμενοι λαμβάνουν επιχορήγηση** για την κινητικότητά τους σύμφωνα με τους όρους της Σύμβασης Επιχορήγησης ERASMUS+, ως εξής:

α) Επιχορήγηση για τις δαπάνες ταξιδίου ανάλογα με τη χιλιομετρική απόσταση του φορέα υποδοχής και με βάση το Distance Calculator (<https://erasmus-plus.ec.europa.eu/resources-and-tools/distance-calculator> ).

β) Επιχορήγηση για τις δαπάνες διαβίωσης ανάλογα με τη χώρα προορισμού (<http://erasmus.ntua.gr> /Κινητικότητα Προσωπικού για Επιμόρφωση).

Σημειώνεται ότι **η επιχορήγηση** σκοπεύει να αντισταθμίσει τις πρόσθετες δαπάνες κινητικότητας (ταξιδίου και ατομικές δαπάνες) στη χώρα υποδοχής και **δεν αποσκοπεί στην κάλυψη του συνόλου των δαπανών** που συνεπάγεται η επιμόρφωση στους φορείς του εξωτερικού.

**Προϋποθέσεις συμμετοχής**

1. Ο/Η υποψήφιος/α πρέπει να είναι **μόνιμος υπάλληλος του Ε.Μ.Π.** ή **ΙΔΑΧ** ή να έχει σύμβαση  εξαρτημένης σχέσης εργασίας με το Ε.Μ.Π. (**ΙΔΟΧ**), η οποία να είναι σε ισχύ κατά τη διάρκεια της μετακίνησης.
2. Η διάρκεια της επιμόρφωσης θα πρέπει να κυμαίνεται από **2-5 ημέρες** συν 2 ημέρες ταξιδίου από και προς τη χώρα υποδοχής και να περιλαμβάνει **τουλάχιστον 2 διαδοχικές εργάσιμες ημέρες** για επιμόρφωση.
3. Η Κινητικότητα του Προσωπικού για Επιμόρφωση πρέπει να αφορά αποκλειστικά σε **επιμόρφωση-κατάρτιση στο αντικείμενο ενασχόλησής του**

**Α. Αιτήσεις εκδήλωσης ενδιαφέροντος**

**Παραστατικά υποβολής:**

1. **Το έντυπο της αίτησης πλήρως συμπληρωμένο.**
2. **Αίτημα επιμόρφωσης προς το φορέα υποδοχής ( email)**
3. **Αναλυτικό πρόγραμμα** επιμόρφωσης, τεκμηριωμένο για τη συνάφεια του αντικειμένου εργασίας του με το αντικείμενο της επιμόρφωσης, για την αναγκαιότητα πραγματοποίησής του καθώς επίσης και για την προστιθέμενη αξία που θα επιφέρει στην υπηρεσία του. Στην περίπτωση οργανωμένου προγράμματος επιμόρφωσης (Staff training week) επισυνάπτεται το ανάλογο πρόγραμμα της εβδομάδας επιμόρφωσης.
4. **Βεβαίωση – έγκριση μετακίνησης** υπογεγραμμένη από τον/την Προϊστάμενο/η του Τμήματος του υποψηφίου με αναφορά στη συνάφεια του αντικειμένου εργασίας του με το αντικείμενο της επιμόρφωσης.

**Β. Έγκριση Αιτήσεων επιμόρφωσης/ Υλοποίηση κινητικότητας για επιμόρφωση**

**Παραστατικά υποβολής:**

1. **Επιστολή Αποδοχής** /Invitation Letter/Letter of Acceptance από το φορέα υποδοχής
2. **Training mobility agreement** (Συμφωνία επιμόρφωσης) υπογεγραμμένη από τον/την υποψήφιο/α και από το Φορέα Υποδοχής.
3. **Φόρμα Erasmus για προέγκριση ταξιδιών** συμπληρωμένη από τον υποψήφιο προς μετακίνηση με τις ημερομηνίες ταξιδίου και δραστηριότητας

**Για να είναι υλοποιήσιμες οι κινητικότητες επιμόρφωσης από τους δικαιούχους, πρέπει ο φάκελος με όλα τα παραστατικά της αίτησής τους να ολοκληρώνεται 20 ημέρες πριν την έναρξη της κινητικότητας.**

**Γ. Κριτήρια Επιλογής**

Η επιλογή των αιτήσεων γίνεται βάσει των παρακάτω**κριτηρίων κατά σειρά προτεραιότητας**:

1. Προτεραιότητα σε όσους δεν έχουν μετακινηθεί για Επιμόρφωση μέσω του Προγράμματος Erasmus+.
2. Το Πρόγραμμα του μετακινούμενου, το οποίο αναγράφεται στη συμφωνία επιμόρφωσης (Mobility Agreement for training) πρέπει να έχει συνάφεια με το αντικείμενο εργασίας του.

**Η μετακίνηση του προσωπικού για επιμόρφωση πέραν της πρώτης φοράς, θα αξιολογείται μετά την έγκριση των αιτήσεων του προσωπικού που μετακινείται για πρώτη φορά και εφόσον υπάρχουν διαθέσιμες θέσεις.**

Προτεραιότητα θα δοθεί σε όσους δεν έχουν μετακινηθεί για Επιμόρφωση μέσω του Προγράμματος Erasmus+  κατά τα τρία τελευταία έτη και για μετακίνηση σε διαφορετικούς προορισμούς και προγράμματα από τα ήδη υλοποιηθέντα.

**Σημειώνεται, επίσης, ότι θα δοθεί προτεραιότητα στο προσωπικό που ανήκει στην κατηγορία των Α.Μ.Ε.Α. βάσει του ν. 4186 /13(ΦΕΚ 193/17-9-2013).**

**Δ. Υλοποίηση κινητικότητας επιμόρφωσης**

* Για να υλοποιηθούν και να επιχορηγηθούν οι εγκεκριμένες κινητικότητες για επιμόρφωση, πρέπει οι δικαιούχοι να έχουν λάβει **έγκριση του ταξιδίου τους από τον ΕΛΚΕ ΕΜΠ**.

**Βασική επισήμανση:** Η έκδοση εισιτηρίων μετακίνησης πραγματοποιείται μετά την έγκριση του ταξιδίου από τον ΕΛΚΕ.

Οι **οδηγίες** και όλα τα σχετικά **έντυπα** για την υλοποίηση των μετακινήσεων είναι αναρτημένα στην ιστοσελίδα του Γραφείου Ευρωπαϊκών Εκπαιδευτικών Προγραμμάτων <http://erasmus.ntua.gr> /Κινητικότητα Διοικητικού Προσωπικού για Επιμόρφωση

Η αίτηση ενδιαφέροντος **υποβάλλεται μέσω ηλεκτρονικού ταχυδρομείου με όλα τα παραστατικά που απαιτούνται** στο Γραφείο Ευρωπαϊκών Εκπαιδευτικών Προγραμμάτων, κ. Α. Καπετανάκη, Υπεύθυνη του Γραφείου (email: [iroffice@central.ntua.gr](mailto:iroffice@central.ntua.gr), τηλ.: 2107721017) με κοινοποίηση στην κ. Β. Θωμά (email: [vthoma@central.ntua.gr](mailto:vthoma@central.ntua.gr), τηλ.: 2107721199)